**Jautājumi satiksmes ministram 08.05.2019. KPR attīstības padomes sēdē Kuldīgā**

|  |  |  |
| --- | --- | --- |
| **Nr.p.k.** | **Pašvaldība** | **Jautājumi** |
| 1. | Rojas novada pašvaldība | 1. Kāda izskatās jaunā ceļu seguma atjaunošanas karte Rojas pusei? Pielikumā ir 2019. gada Kurzemes reģiona remontdarbu karte. Cik daudz no mūsu visu Kurzemes pašvaldību iesniegtajām ziņām tiks ņemtas vērā, cik nē?   VAS “Latvijas Valsts ceļi” ir aicinājusi katru plānošanas reģionu iesniegt līdz 15 prioritāri sakārtojamos reģionālo autoceļu posmus un līdz 20 prioritāri sakārtojamos vietējo autoceļu posmus.  Plānošanas reģionu iesniegtās valsts autoceļu sakārtošanas prioritātes ir viens no Valsts autoceļu tīklā veicamo darbu programmās iekļaujamo autoceļu posmu vērtēšanas kritērijiem.  Tomēr valsts autoceļu tīklā veicamo darbu programmās iekļaujamo autoceļu posmu skaits ir atkarīgs no autoceļu nozarei pieejamā finansējuma.   1. Vai tiešām nav iespējams panākt, ka ceļmalas un autobusu pieturas tiek adekvāti koptas?! Vēl arvien tīrītāji zem pārvadiem atstāj zarus un krūmus, kas ir par iemeslu nepievilcīgam skatam vismaz 4 – 5 gadu garumā.  Man šķiet, ka tas nav sarežģīti, ka šos darbus pieņem ne tikai iepirkuma veicējs, bet tie tiek akceptēti arī no tās pašvaldības puses, kuras teritorijā notikusi trases kopšana.   Par kārtības uzturēšanu un atkritumu savākšanu valsts autoceļu malās ir atbildīga VAS “Latvijas autoceļu uzturētājs” (LAU). A klases ceļu operatīvā kopšana tiek veikta reizi 2 nedēļās, B klasei - reizi mēnesī.  Savukārt LVC nodaļu speciālisti veic savā pārziņā esošo autoceļu apsekošanu ar šādu regularitāti: A klase – 1 reizi nedēļā; B klase 1 reizi divās nedēļās; C klase 1 reizi mēnesī; D klase 1 reizi ceturksnī.  Ja tiek konstatētas kādas nekārtības, tad LVC ziņo LAU, norādot termiņu kādā jāveic sakārtošanas darbi.  Pašvaldībai nepieciešamības gadījumā jāvēršas pie LVC, kas savukārt uzdod veikt nepieciešamos darbus LAU. |
| 2. | Ventspils novada pašvaldība | 1. Kad konkrēti tiks uzsākti būvdarbi uz reģionālā autoceļa P-108 Ventspils – Kuldīga – Saldus, posmā no 3,93 līdz 24,26 km? Kā zināms notikusi un beigusies iepirkuma procedūra. Sakarā ar to, ka ceļa posms ir ļoti nozīmīgs Ventspils novadam un lai varētu informēt novada iedzīvotājus, gribētu saņemt informāciju ar precīzu būvdarbu uzsākšanas datumu.   18. aprīlī ir pieņemts lēmums par iepirkuma rezultātiem, un ir beidzies pārsūdzībām atvēlētais termiņš. Līgums ar būvdarbu veicēju tiks slēgts, tiklīdz šim autoceļa posmam tiks piešķirts ES fondu līdzfinansējums.   1. Ventspils novadu šķērso valsts reģionālais autoceļš P-77 Ventspils – Dundaga, ceļā posms no 10,0 km līdz 32,5 km asfaltbetona segums faktiski ir sabrucis. Vai minētajā autoceļa posmā ir paredzēti kādi uzlabojumi?   Nepietiekama valsts budžeta finansējuma apstākļos priekšroka tiek dota reģionālo autoceļu posmu seguma atjaunošanai ar lielāko satiksmes intensitāti. Valstī kopumā 43 procenti jeb 2000 kilometri melno segumu uz valsts reģionālajiem autoceļiem ir sliktā un ļoti sliktā tehniskā stāvoklī. Saskaņā ar pērn veikto autoceļa P77 Ventspils–Dundaga tehniskā stāvokļa novērtējumu segums ļoti sliktā stāvoklī ir posmos 9,4.-15,3. km, 37,5.-38,7. km un 51,1.-56,2. km. Savukārt vidējā diennakts satiksmes intensitāte Jūsu norādītajā posmā (10,0.-32,5. km) ir 472 transporta vienības diennaktī, kas ir salīdzinoši zema.  Arī ES fondu līdzfinansējums šajā plānošanas periodā (2014.-2020.) ir izsmelts un nav zināms, vai būs pieejams pēc 2020. gada. Autoceļa P77 sliktākajā stāvoklī esošie posmi nav iekļauti arī valsts autoceļu uzturēšanas un atjaunošanas finansēšanas plānā 2018.-2020. gadam. Tas nozīmē, ka tuvākajos gados autoceļš Ventspils–Dundaga tiks uzturēts vien par ikdienas uzturēšanas līdzekļiem. |
| 3. | Priekules novada pašvaldība | * + - 1. Zinot katastrofālo ceļu stāvokli valstī kopumā, mūs tomēr īpaši uztrauc Lietuvas pierobežas ceļi, kas ir kritiskā stāvoklī. Sliktie ceļi ne tikai veido negatīvu iespaidu par Latviju mūsu valsts viesiem, bet arī rada būtiskus zaudējumus pierobežas novada pašvaldību uzņēmējiem, apgrūtina iedzīvotāju mobilitāti un mazina tūristu plūsmu. Bet kas visbūtiskākais – arī no drošības viedokļa tas ir ļoti bīstami, jo apgrūtina ugunsdzēsēju un glābēju, mediķu darbu, rada draudus satiksmes drošībai (par to Satiksmes ministrijā ar vēstuli vērsušies arī Valsts policijas pārstāvji). Pielikumā informācija par ceļu sakārtošanu Lietuvas pierobežā.       2. Kādā veidā tiek kontrolēta ceļu remonta kvalitāte, kādas garantijas un cik ilgam laikam tās tiek nodrošinātas pēc veiktajiem remontdarbiem?   Pielikumā infografiks.  Pēdējo 6-7 gadu laikā ir būtiski pieaugušas *Latvijas Valsts ceļi* kvalitātes prasības, ir izveidots Autoceļu kompetences centrs kurā darbojas LVC ceļu laboratorija – vislabāk aprīkotā laboratorija, kas var veikt daudzveidīgas kvalitātes pārbaudes un testus. Katru gadu tiek pilnveidotas ceļu specifikācijas, atbilstoši kurām tiek projektēti un veikti būvdarbi. LVC objektos tiek nodrošināta būvuzrauga klātbūtne pilnīgi visā būvdarbu procesa laikā. Pirms objekta pieņemšanas ekspluatācijā tiek veiktas kompleksās kvalitātes pārbaudes. Neatbilstību gadījumā tiek piemērotas sankcijas: cenas samazinājums, papildu garantija, kad klāt standarta 5 gadu garantijai tiek pievienots laika periods, kura laikā radušās problēmas attiecīgajā posmā būvniekam ir jālabo par saviem līdzekļiem.   * + - 1. Vai jaunievēlēto politisko spēku skatījumā ceļu infrastruktūras uzlabojums tiek izvirzīts kā viens no prioritārajiem jautājumiem?       2. Vai Satiksmes ministrijas darba kārtībā ir jautājums par izmaiņām pasažieru pārvadājumos reģionālajos maršrutos no centra attālākos novados un pierobežā? Vai ir kādas ieceres, idejas, uzsākti darbi šajā jomā?       3. Vai ir aktuāls jautājums par dzelzceļa maršruta Mažeiķi-Klaipēda atjaunošanu, kas ietekmētu arī Priekules un Vaiņodes novada pašvaldības?       4. Vai būtu iespējams atrast sadarbības modeli ar kaimiņvalsti Lietuvu, lai maršruta pēdējo pieturu nevajadzētu ierīkot pie Latvijas robežas, bet gan pasažieri ar sabiedrisko transportu varētu nokļūt līdz tuvākajai Lietuvas pilsētai?  Piemēram, no Priekules nevar aizbraukt līdz pārdesmit kilometrus attālajai Skodai – pasažieri pie robežas izkāpj no autobusa un meklē taksometru vai kādu citu iespēju pārvietoties, lai nokļūtu galamērķī.       5. Kuri grants seguma ceļi Kurzemē tiks apstrādāti ar pretputes materiālu? Pielikumā ir Autoceļu grants segu atputekļošanas plāns 2019. gadam |
| 4. | Grobiņas novada dome | ***Aktuālā informācija par Valsts autoceļu uzlabojumu nepieciešamību Grobiņas novadā:***   1. Autoceļš A9 “Rīga (Skulte)- Liepāja”:    1. seguma uzlabošana 184-188 km; (nav plānota)    2. vides pieejamības prasību nodrošināšana gājēju tunelim (LVC ir izstrādāts būvprojekts “Gājēju tuneļa Autoceļa A9 “Rīga (Skulte)- Liepāja” 188,15km pārbūve”); Šis objekts ir iekļauts Tiltu atjaunošanas programmā, finansēšanas plāna jaunākajos grozījumos. Projektu paredzēts realizēt 2021. gadā.    3. satiksmes drošības uzlabošana krustojumā ar Ventspils ielu (Valsts autoceļa P111 turpinājums Grobiņas pilsētā) un Bārtas ielu (Valsts autoceļa P113 turpinājums Grobiņas pilsētā)- rotācijas aplis.   Šis objekts nav iekļauts Satiksmes organizācijas pārvaldes 3 gadu būvniecības programmā. Iespējams pašvaldība pati gatavojas to realizēt par saviem līdzekļiem.  P.S. pašvaldība par saviem līdzekļiem ir izstrādājusi un LVC iesniegusi SIA “E.Daniševska birojs” pētījumu “Satiksmes organizācijas uzlabojumi a/c A9 – Ventspils un a/c A9- Bārtas ceļu mezgli Grobiņā” (skatīt pielikumu).   1. Autoceļš P111 “Ventspils (Leči)–Grobiņa”:    1. seguma uzlabošana 88-94 km. (2021. gadā plānots veikt asfaltbetona seguma atjaunošanas darbus) 2. Autoceļš P113 “Grobiņa–Bārta–Rucava”:    1. seguma uzlabošana 8-22 km (Dubeņi- Bārta). (nav plānota) 3. Autoceļš P106 “Ezere–Embūte–Grobiņa”:    1. gājēju ietves izbūve no Grobiņas pilsētas robežas līdz nobrauktuvei uz Valsts sociālās aprūpes centra “Kurzeme” filiāli “Iļģi” (LVC ir izstrādāts būvprojekts “Gājēju-velosipēdistu celiņa izbūve uz valsts reģionālā autoceļa P106 Ezere-Embūte-Grobiņa no km 79,6-80,66 (Iļģi-Grobiņa)”).   Projektēšanas stadijā. Projekts tiek dalīts vairākās daļās, lai panāktu situāciju, ka LVC un pašvaldība būvē katra savu daļu savu zemju robežās.   1. Autoceļš V1225 “Gavieze–Gaviezes stacija”:    1. seguma uzlabošana 0-1,1km. (nav plānota) |